เริ่มแผงใหม่เดือน มกรา ปกติต้องกินวันเสาร์ที่ 19 มกรา แต่ลืม เลยกินวันอาทิตย์ที่ 20 มกราทีเดียวสองเม็ด (ไม่รู้ว่าถูกรึเปล่าคะ) ทีนี้ตลอดช่วงเดือนมกรา 14 เม็ดแรกกินปกติดี นอนด้วยกันกะแฟน 2 ครั้ง แต่ก็หลั่งนอก แต่ช่วงเม็ด 15 - 21 กินไม่ตรงเวลาเลย ลืมกิน 3 เม็ด สองครั้ง เลยกินรวดเดียวสามเม็ดเลย แต่ช่วงนั้นไม่ได้มีอะไรกันนะคะ กำหนดหมดแผงคือวันที่ 8 กุมภา ลืมกินอีก มากินวันที่ 9 สองเม็ด แล้วหนูมีอะไรกับแฟนวันที่ 11 กุมภา หลั่งในด้วยค่ะ ปกติ ปจด. จะมาช่วง 13 14 15 กุมภาค่ะ แล้วหนูจะได้เริ่มกินแผงใหม่วันเสาร์ ที่ 16 กุมภาพันธ์ วันนี้ 14 กุมภา แล้ว ปจด.ยังไม่มาเลย คำถามคือ 1 ถ้าป ปจด. ไม่มา สรุป มีอะไรกะแฟนเดือนนี้ 2 ครั้ง หลั่งนอก และมีอะไรกันตอน 1 แถวแรกที่กินยาปกติ หลังจากนั้นกินยาไม่สม่ำเสมอจนหมดแผง แต่มีอะไรกันแบบหลั่งในตอนเข้าช่วง 7 วันที่ยาหมด คำถามคือ 1.หนูควรทานแผงต่อไปวันเสาร์นี้เลยไหมคะถ้า ปจด. ไม่มา 2. หนูจะมีโอกาสตั้งครรภ์ไหมคะ ถ้าถึงวันเสาร์ ปจด. ยังไม่มาน่ะค่ะ ขอบพระมากๆนะคะ
สวัสดีค่ะ หากลืมทานยาคุมกำเนิดไป 1 วัน ในวันถัดไป ให้รีบทานทันทีที่นึกได้ 1 เม็ดก่อน แล้วทานอีก 1 เม็ดในเวลาเดิมปกติ ซึ่งก็จะเท่ากับต้องทาน 2 เม็ดใน 1 วัน ทั้งนี้ ประสิทธิภาพในการป้องกันการตั้งครรภ์ก็อาจลดลงไปบ้าง แต่ก็เพียงเล็กน้อยแต่หากลืมทานยาไป 3 วัน เมื่อนึกออก ก็ให้รีบทานทันทีไป 1 เม็ดเช่นกัน แล้วทานอีก 1 เม็ดในเวลาเดิมปกติ ซึ่งก็จะเท่ากับต้องทาน 2 เม็ดใน 1 วัน ไม่จำเป็นต้องทาน 3 เม็ด เพียงแต่ในช่วงหลังจากนี้ไป 7 วัน ต้องงดการมีเพศสัมพันธ์ไปก่อน หรือใช้ถุงยางอนามัยร่วมไปด้วย เพราะประสิทธิภาพของยาก็จะลดลงไปมากในช่วงเวลาดังกล่าวค่ะ และหากเป็นการลืมทานในช่วงแถวที่ 3 หรือช่วงเม็ดที่ 15-21 โดยปกติ ไม่ต้องเว้นระยะ 7 วัน แต่ให้เริ่มทานแผงใหม่ต่อไปเลย ซึ่งจะช่วยให้ประสิทธิภาพไปไม่ลดลงไปค่ะดังนั้น หากได้เว้นระยะการทานยาไปแล้ว จริงๆ ในระหว่างนี้ ก็ต้องงดการมีเพศสัมพันธ์หรือใช้ถุงยางอนามัยร่วมด้วย เพราะประสิทธิภาพก็จะลดลงไปมากดังกล่าวค่ะ หากมีเพศสัมพันธ์ ก็จะมีโอกาสตั้งครรภ์ได้ในวันนี้ แนะนำให้รีบเริ่มทานยาแผงใหม่ต่อไปก่อนเลย ยังไม่ต้องรอให้ประจำเดือนมา ซึ่งเมื่อเริ่มทานยาแผงใหม่แล้ว ก็จะทำให้ไม่มีประจำเดือนมา จนกว่าจะทานยาแผงใหม่จนครบ 21 เม็ดค่ะ เพียงแต่หลังจากวันที่ 11 ก.พ. ไปประมาณ 2 สัปดาห์ หรือประมาณวันที่ 25 ก.พ. ก็ควรตรวจหาการตั้งครรภ์ดูด้วยค่ะ